S-385/2012

Mál þetta, sem dómtekið var í dag, er höfðað með ákæru útgefinni af lögreglustjóranum á höfuðborgarsvæðinu 22. maí sl. á hendur E-kk-þgf A-kk-þgf, kennitala 000000-0000, Gnípuheiði 17, Kópavogi, fyrir eftirtalin fíkniefnalagabrot framin í Kópavogi árið 2012:

1. Með því að hafa þriðjudaginn 7. febrúar að Bæjarlind 16, haft í vörslum sínum 78 kannabisplöntur, 1.361,95 g af maríhúana, 238,83 g af kannabisplöntum og 0,90 g af amfetamíni, og hafa um nokkurt skeið fram til þess dags ræktað greindar plöntur.

007-2012-6901

Telst þetta varða við 2. gr., sbr. 4., 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

2. Með því að hafa föstudaginn 16. mars að Digranesvegi 63, haft í vörslum sínum 24 kannabisplöntur, og hafa um nokkurt skeið fram til þess dags ræktað greindar plöntur.

007-2012-14618

Telst þetta varða við 2. gr., sbr. 4., 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar og til greiðslu alls sakarkostnaðar. Krafist er upptöku á samtals 102 kannabisplöntur, 1.361,95 g af maríhúana, 238,83 g af kannabisplöntum og 0,90 g af amfetamíni, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001. Þá er krafist upptöku á 17 gróðurhúsalömpum, 1 ljóssíu, 1 loftsíu og 1 barka, með vísan til 7. mgr. 5. gr. sömu laga, en munirnir voru notaðir til framleiðslu kannabisplantnanna og lagt var hald á þá í málinu.

Af hálfu ákærða er krafist vægustu refsingar er lög leyfa.

Farið var með mál þetta samkvæmt 164. gr. laga um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í október 1973. Hann hefur ekki áður gerst sekur um refsiverða háttsemi svo kunnugt sé.

Ákærði játar sök. Með hliðsjón af því og sakarefni málsins er refsing hans hæfilega ákveðin fangelsi í 5 mánuði sem bundið verði skilorði.

Upptaka fer fram sem í dómsorði er mælt fyrir um.

Ákærði greiði sakarkostnað svo sem í dómsorði greinir.

D ó m s o r ð :

Ákærði, E-kk-nf A-kk-nf, sæti fangelsi í 5 mánuði, en fresta skal fullnustu refsingarinnar og hún falla niður að liðnum 3 árum frá uppkvaðningu dóms þessa, haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955

Upptæk eru gerð til ríkissjóðs 102 kannabisplöntur, 1.361,95 g af maríhúana, 238,83 g af kannabisplöntum og 0,90 g af amfetamíni, 17 gróðurhúsalampar, 1 ljóssía, 1 loftsía og 1 barki, sem lögregla lagði hald á við rannsókn málsins.

Ákærði greiði 242.037 krónur í sakarkostnað, þar með talin málsvarnarþóknun skipaðs verjanda síns, B-kk-ef H-kk-ef hæstaréttarlögmanns, 87.850 krónur.

S-kk-nf S-kk-nf.